**Csongrád Városi Önkormányzat**

**Képviselő-testületének**

**56/2021. (V. 27.) önkormányzati**

Fjl/425-1/2021.

**Határozata**

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021.(I.29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, a képviselő-testület feladat-és hatáskörében eljárva, az alábbi döntést hozom:

Csongrád Városi Önkormányzat (6640 Csongrád, Kossuth tér 7.), mint a csongrádi 499/6. hrsz-ú és a csongrádi 499/4. hrsz-ú ingatlan társtulajdonosa, **elővásárlási jogával él** a COOP Szolnok Kereskedelmi Zrt. (5800 Szolnok, Krúdy Gy. u. 108.), mint eladó és a HUNOR COOP Regionális Kereskedelmi és Szolgáltató Zrt. (6600 Szentes, Petőfi u. 5.) mint vevő között, a 2021. május 20. napján kelt adásvételi szerződés alapján. Csongrád Városi Önkormányzat a szerződés szerinti **vételárat, nettó 58.000.000 Ft-ot**, amelyből a csongrádi 499/6. hrsz. vételára nettó 57.000.000 Ft, míg a csongrádi 499/4. hrsz. vételára nettó 1.000.000 Ft és **annak fizetési módját elfogadja.**

Csongrád Városi Önkormányzat, mint társtulajdonos, kéri a COOP Szolnok Kereskedelmi Zrt. eladót, hogy az Önkormányzat elővásárlási joga gyakorlása és a vételár kifizetése érdekében jelölje meg a számlaszámát, állítsa ki a vételár kifizetéséhez szükséges számlát.

Határidő: azonnal

Felelős: Bedő Tamás polgármester

Erről értesítést kap:

1. A Képviselő-testület tagjai
2. Képviselő-testület tagjai
3. Fejlesztési és Üzemeltetési Iroda
4. Gazdálkodási Iroda
5. az érintettek

Csongrád, 2021. május 27.

 Bedő Tamás

 polgármester